Louis Trichardt - Ons Tuis Monument Tehuise
Louis Trichardt Huisbestuur 2017
Lekker warm slaap die winter
Louis Trichardt Tehuis, Van Rensburg Tehuis en die Monument Dienssentrum het onlangs 105 komberse vanaf NHK Pretoria-Oos gemeente ontvang om hierdie koue maande so bietjie weg te hou en ons bejaardes knus en warm te laat slaap.
Voor van links na regs – Andries (personeellid), Susan (Monument Dienssentrum) Monica en Erna van NHK gemeente, Pretoria-Oos
Agter in die middel – Gail (bestuurder: Louis Trichardt)
Onlangs is daar 'n donateursfunksie by Louis Trichardt Monumenttehuis gehou. Verskeie items is gelewer en die inwoners is so 'n bietjie bederf met eetgoed.
Dit was heerlik om saam met die pragtige kinders te kuier.
'n Vakansie duisend!
Louis Trichardt Monumenttehuis was see toe! Banana Beach toe! Vanaf 11 tot 18 Mei 2015 het twee personeellede en 14 bejaarde inwoners die pad gevat.
Die vakansie was heerlik. Ons het dit so geniet. Daar was drie etes per dag en veral die seekos was uit die boonste rakke. Ons het so baie gestap en soms was die bene maar moeg en die voete seer, maar was die vreugde te groot om daaroor bekommerd te wees.
Ons kan net dankie sê vir die wonderlik donateurs en borge wat bygedra het om hierdie 'n belewenis te maak! Dis veral die Weermag, Robert Busdienste en Polygon wat dit vir ons moontlik gemaak het.
Ons hoop ons kan volgende jaar weer so te maak!
Hierdie foto's is oppad by Howick geneem:
En hierdie twee by Banana Beach:
Die Presidesiële Wag, Rural Maintenance en Femina kliniek het ons op Mandeladag besoek en of in die tiuin gewerk of die muur geverf. Ons sê baie dankie!
10 November was spesiaal
Vir Louis Trichardt se inwoners was 10 November 'n spesiale dag, danksy die borge Tony en Judy wat aangebied het om vir 'n jaar by die Tehuis betrokke te wees. Hulle het pakkies uitgedeel en 'n heerlike ete vir die inwoners kom bedien. Heerlike vermaak in die vorm musiek en sang het bygedra tot hierdie mooi geleentheid.
Uitstappie na Klein Paradys
Avbob, Martins en Jonathan Smith het daarvoor gesorg da tons inwoners 'n sorgvrye dag by die Klein Paradys vakansieoord naby Brits kon geniet. Die borge het gesorg dan die vermaak en die kos gratis was, en die oord het die toegang gratis aangebied.